open-index/open-wikipedia-markdown huggingface dataset:
Krāslavas pils

thumb|250px|Krāslavas pils atjaunošanas laikā (2009)
thumb|250px|Krāslavas pils pirms Pirmā pasaules kara (1911)

**Krāslavas pils** jeb **Plāteru pils** () ir 18. gadsimtā celta Krāslavas muižas kungu māja, pie kuras atrodas muižas saimniecības ēkas un baroka stila parks.

## Vēsture
Kopš 1533. gada Plāteru dzimtai piederēja Indricas muiža, bet 1729. gadā Daugavpils stārasts un vēlākais  Inflantijas vaivads (1735—1736) Jānis Ludvigs Plāters savā īpašumā ieguva arī Krāslavas muižu, kas agrāk piederēja Volfiem fon Līdinghauzeniem.

Viņa dēls Konstantīns Ludvigs Plāters (1722—1778) apprecējās ar kņazi Augusti Oginsku un ap 1750. gadu Daugavas ielejas malā netālu no Teātra kalnā esošajām Krāslavas ordeņa pils drupām uzsāka celt divstāvu mūra ēku ar mansarda jumtu, ko 1791. gadā pabeidza viņa jaunākais dēls Augusts Hiacints Plāters. Pastāv pieņēmums, ka baroka stilā celtās pils projekta autors varētu būt Krāslavas rātsnama arhitekts Jans Valentijs Didreištēns vai arī tās plāns tapis, šim meistaram sadarbojoties ar Krāslavas Romas katoļu baznīcas arhitektu Antonio Paraku (*Antonio Paracca*).

1824. gadā ēku pārbūvēja pēc klasicisma kanoniem. Līdzās pilij tika uzbūvētas arī muižas saimniecības ēkas: pārvaldnieka un dārznieka mājas, laidari, stallis, ledus pagrabi, oranžērija. Ap pili Daugavas ielejas nogāzēs tika iekārtots apmēram 22 ha liels ainavu parks.

Oktobra revolūcijai sekojušajos juku laikos 1917.—1919. gadā grāfu Plāteru pili izlaupīja un izdemolēja. Pēdējais pils īpašnieks grāfs Gustavs Kristofs Plāters mira Rīgā 1923. gadā, viņa sieva Marija Plātere emigrēja uz Spāniju, kur mira 1949. gadā. 1923. gadā nacionalizētajā pilī atvēra Krāslavas ģimnāziju, kuras pirmā direktore bija Valērija Seile. 1944. gadā skolu pārdēvēja par Krāslavas 1. vidusskolu, tajā sāka ražošanas apmācību, vecajos muižas staļļos ierīkoja darbnīcas, kur apguva mašīnmācību. 1972. gadā 1. vidusskolu no vecās pils ēkas pārcēla uz ēku Raiņa ielā 25, kas 1964. gadā bija uzcelta 2. vidusskolas vajadzībām.

1984. gadā iekštelpu sienu izpētes rezultātā atklāti senie pils sienu gleznojumi. Šobrīd pils kompleksa teritorijā darbojas Krāslavas Vēstures un mākslas muzejs. 2011. gada beigās ar Eiropas reģionālās attīstības fonda atbalstu notika Krāslavas pils parka vēsturiskā izskata atjaunošanu pēc 1824. gada plānojuma. Iztīrīts parka dīķis, ierīkotas pastaigu takas pa parka terasēm un pils pagalmā, kā arī izbūvētas jaunas kāpnes to vēsturiskajā vietā.

Pēc renovācijas bijušajā pils stallī iekārtota "Amatu māja", kur tiek rīkoti dažādi pasākumi.

## Ārējās saites
* Krāslavas pils un pils parks no putna lidojuma Arvīds Jakovļevs, *youtube.com* (2014)

## Atsauces
Mīzalvalks

**Mīzalvalks** ir Ķikana labā krasta pieteka Talsu novadā.

Izteka - uz dienvidiem no Jaunmuižas. Tek rietumu virzienā. Ietek Ķikanā pie Ances pagasta robežas. 

Upi nešķērso valsts autoceļi, tās krastos neatrodas lielākas apdzīvotās vietas.

## Atsauces
LBTU Tehniskā fakultāte

**LBTU Tehniskā fakultāte** (**LBTU TF**) bija 1944. gadā izveidota Latvijas Biozinātņu un tehnoloģiju universitātes fakultāte. Tehniskā fakultāte piedāvāja profesionālās ievirzes kursus bērniem un jauniešiem „Inženieru labirints” un „Karjeras kompass”, 1. līmeņa profesionālo studiju programmas „Profesionālās izglītības skolotājs” un „Tehniskais eksperts”, bakalaura studiju programmu lauksaimniecības inženierzinātnē, profesionālās bakalaura studijas lietišķajā enerģētikā, dizainā un amatniecībā, mājas vidē izglītībā un mašīnu projektēšanā un ražošanā, maģistra studiju programmu pedagoģijā, profesionālo maģistra studiju programmu „Karjeras konsultants”, kā arī doktora studijas lauksaimniecības inženierzinātnē un pedagoģijā.

No 2023. gada 1. septembra Tehniskā fakultāte tika apvienota ar Informācijas tehnoloģiju fakultāti, izveidojot Inženierzinātņu un informācijas tehnoloģiju fakultāti.

## Struktūrvienības
1997. gada 1. septembrī fakultāte pārgāja uz institūtu sistēmu, bet 1998. gada 1. janvārī fakultātes īpašumā pārgāja bijušais Latvijas Valsts lauksaimniecības mehanizācijas un enerģētikas zinātniskās pētniecības institūts, kura pašreizējais nosaukums ir Ulbrokas zinātnes centrs. Fakultāti patlaban veido šādas struktūrvienības:
* Izglītības un mājsaimniecības institūts (IMI);
* Enerģētikas institūts (EI);
* Lauksaimniecības tehnikas institūts (LTI);
* Mehānikas institūts (MI);
* Spēkratu institūts (SI);
* Ulbrokas zinātnes centrs.

## Dekāni
* Jānis Balsars (1944—1947)
* Dmitrijs Vološčiks (1947—1950)
* Pāvils Zariņš (1951)
* Nikolajs Ķipļuks (1952—1953)
* Oļģerts Ozols (1953—1955)
* Eduards Kļučņiks (1955—1961)
* Arturs Valdmanis (1961—1962)
* Alberts Lagzdons (1962—1968)
* Olafs Brinkmanis (1968—1979)
* Valdis Dzelde (1979—1985)
* Māris Ķirsis (1985—1991; 2007—2012)
* Kaspars Vārtukapteinis (1991—2007; 2012—2014)
* Ilmārs Dukulis (2014—pašlaik)

## Atsauces

## Ārējās saites
*
Calea Ferată din Moldova

***Calea Ferată din Moldova*** (no  "Moldovas dzelzceļš"; ***CFM***) ir Moldovas dzelzceļa valsts uzņēmums. Galvenais birojs atrodas Kišiņevā.

thumb|left|140px|Dzelzceļa līnijas Moldovā
[thumb|right|220px|Renovētais ''Ganz MAVAG D1 DMU'' [Kišiņevas stacijā]]
*CFM* nodarbojas ar dzelzceļa infrastruktūras uzturēšanu, pasažieru un kravu pārvadājumiem.
Uzņēmuma pārziņā ir 1218 km dzelzceļa līniju ar 1520 mm sliežu ceļa platumu un 14 km ar standarta (Eiropas) sliežu ceļa platumu 1435 mm.

## Vēsture
Moldovas dzelzceļa uzņēmums izveidots 1992. gadā, izjūkot PSRS. Tas bija valsts uzņēmums Transporta un ceļu saimniecības pakļautībā.

2004. gada augustā Piedņestras Moldāvu Republikā esošos dzelzceļa posmus vienpusēji pārņēma jaunizveidotais Piedņestras dzelzceļš.

## Atsauces

## Ārējās saites

* Calea Ferată din Moldova
Pāce

Pāce var būt:

*Pāce - Lonastes pieteka
*Pāce - vidējciems Bauskas novada Gailīšu pagastā
*Pāce - vidējciems Talsu novada Dundagas pagastā
Pāce (upe)

**Pāce** (vidustecē **Kazeņupe**, **Kaziņupe**) ir Lonastes labā krasta satekupe Talsu un Ventspils novados.

Izveidojas satekot Alakstei un Štēburgupei Dundagas teritorijā. Tek rietumu virzienā. Satekot ar Raķupi izveido Lonastes upi. Tek cauri Dundagas dīķim un Baložezeram. 

Upi šķērso valsts autoceļš P125 (Talsi—Dundaga—Mazirbe) un P77 (Ventspils—Dundaga), tās krastos atrodas Dundaga, Anstrupe, Pāce.

## Atsauces
Elektro-L № 2

***Elektro-L № 2*** (*Электро-Л № 2*) ir Krievijas *[[Elektro-L]]* sērijas meteoroloģiskais pavadonis. Tas ģeostacionārajā orbītā tika palaists 2015. gada decembrī. Pavadonis ir izgatavots *[[Lavočkina ZPA]]* pēc *[[Krievijas Federālā kosmiskā aģentūra|Roskosmos]]* un *[[Krievijas hidrometeoroloģijas un apkārtējās vides monitoringa federālais dienests|Rosgidromet]]* pasūtījuma.
Pasaules Meteoroloģijas organizācija pavadonim devusi apzīmējumu ***GOMS-3*** (*Geostationary Operational Meteorological Satellite — 3*).

*Elektro-L № 2* paredzēts Zemes attēlu multispektrālai uzņemšanai redzamajā un infrasarkanajā diapazonā ar izšķirtspēju attiecīgi 1 km un 4 km. Attēli tiek uzņemti ik pēc 30 minūtēm visam redzamajam zemeslodes diskam.

Pavadonī ir arī aparatūra, kas var uztvert un retranslēt glābšanas sistēmas *[[KOSPAS-SARSAT]]* signālus.

Tā kā iepriekšējais pavadonis *[[Elektro-L № 1]]* piedzīvoja vairākas kļūmes, kuru dēļ kosmisko aparātu nevarēja pilnībā izmantot, otrajam eksemplāram tika veiktas modifikācijas. Tas spēj uzņemt attēlus vienlaicīgi visos 10 diapazonos, atšķirībā no iepriekšējā, kurš attēlus uzņēma paralēli secīgā veidā.

*Elektro-L № 2* tika palaists  13:45:33 *[[Universālais koordinētais laiks|UTC]]* no Baikonuras kosmodroma ar nesējraķeti *[[Zenit-2SB / Fregat-SB]]*.
2016. gada 15. janvārī *Elektro-L № 2* bija sasniedzis plānoto ģeostacionārās orbītas punktu 77,8° austrumu garuma.
Pirmais attēls tika saņemts 21. janvārī.

2016. gada 23. augustā pabeigtas pārvietošanas operācijas uz punktu 76° austrumu garuma, kur sākta *Elektro-L № 2* ekspluatācija. Līdz tam šajā pozīcijā atrodošais *Elektro-L № 1*, kas funkcionēja ar ierobežojumiem, pārvietots uz 14,5° rietumu garuma.

2019. gada 27. jūlijā tika publicēta ziņa, ka *Elektro-L № 2* galvenais instruments multispektrālā skenējošā iekārta *MSU-GS* darbojas ierobežoti, jo tam ir sabojājies kanāls ar spektra diapazonu 12 mikrometri.

2020. gada 5. jūlijā punktā 76° austrumu garuma ieradās nesen palaistais pavadonis *[[Elektro-L № 3]]*. No 21. jūlija līdz 23. augustam tika veikta *Elektro-L № 2* pārvietošana no punkta 76° A uz pozīciju 14,5° R.

## Atsauces

## Ārējās saites

* Геостационарный гидрометеорологический космический аппарат "Электро-Л" №2 Lavočkina vietne
* Elektro-L 1, 2, 3, 4, 5
* Zenit delivers Elektro-L2 Anatoly Zak
* Elektro-L Satellite Overview  Spaceflight101.com
Puterezers

**Puterezers** (arī **Putera ezers**, **Puteru ezers**, **Putras ezers**, **Putriņezers**) ir noteces ezers Ventspils novada Tārgales pagasta dienvidaustrumos, daļa no ezera atrodas Ances pagastā.

Ezers atrodas starpkāpu ieplakā. Ūdens krāsa - brūnūdens. Krasti - zemi.

Krasta slīkšņā aug mīkstā sirpjlape, purva cūkausis, krastmalas grīslis, indīgais velnarutks, purva vārnkāja, Fuksa dzegužpirkstīte, trejlapu puplaksis, lielā dzērvene, parastā niedre, garlapu gundega, parastā purvpaparde.

No 1977. līdz 1999. gadam ezers ietilpa purva dzērvenāju liegumā.

## Atsauces
Rindsupe

**Rindsupe** ir Stendes kreisā krasta pieteka Ventspils novadā.

Izteka - uz austrumiem no Rindas. Tek ziemeļu virzienā. Ietek Stendē augšpus Angerciema.

Upi šķērso valsts autoceļš P77 (Ventspils—Dundaga), tās krastos nav lielāku apdzīvoto vietu.

## Atsauces
Rūšupe

**Rūšupe** (arī **Rušu strauts**, **Rušupe**) ir Lonastes labā krasta pieteka Ventspils novadā.

Izteka - Pāces purvs. Tek rietumu virzienā. Ietek Lonastē pie valsts autoceļa V1341 (Mieži–Bruši).

Upi nešķērso valsts autoceļi, tās krastos nav lielāku apdzīvoto vietu.

## Atsauces
Konstantīns Ludvigs Plāters

**Konstantīns Ludvigs Plāters** (, ; dzimis 1722. gadā, miris ) bija Polijas-Lietuvas kopvalsts politiķis. Inflantijas vaivadijas un Daugavpils stārasts.

## Dzīvesgājums
Dzimis 1722. gadā Indricas muižnieka Jana Ludviga Plātera ģimenē, kas 1729. gadā savā īpašumā ieguva arī Krāslavas muižu un 1735.-1736. gadā bija Inflantijas vaivads. 1744. gada 16. augustā Konstantīns Plāters apprecējās ar kņazi Augusti Ogiņsku.

Jau kopš jaunības ieņēma dažādus amatus Polijas-Lietuvas kopvalstī, bija Lietuvas Lielrakstvedis (1746—1754) un Lietuvas Tribunāla maršals (1754), pēc tam Polockas kastelāns (1754—1758), Mscislavas vaivads (1758—1770), Traķu kastelāns (1770).

Ap 1750. gadu Daugavas ielejas malā netālu no Teātra kalnā esošajām Krāslavas ordeņa pils drupām uzsāka celt Krāslavas pili, ko 1791. gadā pabeidza viņa jaunākais dēls Augusts Hiacints Plāters.

Miris 1778. gada 31. martā Krāslavā.

## Ārējās saites

* Konstantīns Ludvigs Plāters ''Internetowy Polski Słownik Biograficzny''
C standarta bibliotēka

**C standarta bibliotēka** () ir C programmēšanas valodas standarta bibliotēka, ko nosaka ANSI C standarts. Tas tika izstrādāts vienā laikā ar POSIX C bibliotēkas standartu, kas iekļauj vēl papildus funkcionalitāti. Tā kā ANSI C standartu vēlāk pieņēma arī Starptautiskā standartizācijas organizācija (ISO), to mēdz dēvēt arī par **ISO C bibliotēku** ().

C standarta bibliotēka ietver makrodefinīcijas, datu tipu definīcijas un biežāk nepieciešamās funkcijas virkņu apstrādei, matemātiskiem aprēķiniem, ievades/izvades apstrādei, atmiņas pārvaldībai un piekļuvei dažādiem operētājsistēmas servisiem.

## Lietojumprogrammu saskarne (API)

### Iesākumfaili
C standarta bibliotēkas lietojumprogrammu saskarne (API) tiek nodrošināta caur dažādiem iesākumfailiem (). Katrs iesākumfails satur vienu vai vairākas makrodefinīcijas, datu tipu definīcijas vai funkciju deklarācijas. Daļa no iesākumfailiem ir bijuši C standarta bibliotēkā no paša sākuma, bet citi pārādījušies līdz ar vēlākām standarta versijām (1995. gada papildinājumi NA1, 1999. gada standarts C99, 2011. gada standarts C11). Atkarībā no izmantotās programmēšanas platformas, jaunākos standartos ieviestie papildinājumi var nebūt programmētājam pieejami.

## Atsauces
Rinda (ciems)

**Rinda** ir ciems Ventspils novada Ances pagastā. Izvietojies pagasta rietumu daļā 9,7 km no pagasta centra Ances, 29,7 km no novada centra Ventspils un 187 km no Rīgas.

Apdzīvotā vieta izvietojusies pie autoceļu P77 (Ventspils—Dundaga) un V1338 (Rinda–Prieži–Kalni) krustojuma, Rindas upes krastā. Ciemā atrodas Rindas baznīca, bet netālu - Angermindes pils drupas.

## Iedzīvotāji
### Iedzīvotāju skaita izmaiņas
Esošajās robežās, pēc CSP un OSP datiem.

### Ievērojamas personības

* Georgs Heinrihs Loskīls (1740—1814) — Brāļu draudzes mācītājs, rakstnieks un garīgo dziesmu autors.

## Atsauces
Peldošais komats

**Peldošais komats** jeb **peldošais punkts** () datorzinātnē ir reāla skaitļa aptuvena reprezentācija, iegūstot kompromisu starp diapazonu un precizitāti. Skaitlis tiek glabāts kā noteikts skaits zīmīgo ciparu (saukts par mantisu), kas pēc tam tiek reizināti ar kāpināšanas rezultātu, kur kāpināmais (saukts par bāzi) parasti ir divi, desmit vai sešpadsmit, bet kāpinātājs – negatīvs skaitlis. To var izteikt ar šādu formulu:

: \text{mantisa} \times \text{bāze}^\text{kāpinātājs},
kur mantisa ∈ **[[Vesels skaitlis|Z]]**, bāze ∈ **[[Naturāls skaitlis|N]]**, kāpinātājs ∈ **Z**.

Piemērs:
: 1,2345 = \underbrace{12345}_\text{mantisa} \times \underbrace{10}_\text{bāze}\!\!\!\!\!\!^{\overbrace{-4}^\text{kāpinātājs}}.

## IEEE 754: peldošais komats mūsdienu datoros
Elektronikas un Elektrotehnikas inženieru institūts (IEEE) ir standartizējis peldošā punkta reprezentācijas standartā IEEE 754, kam seko vairums mūsdienu datoru. Zīmīgākie izņēmumi savādākiem formātiem ir IBM lieldatoros un *[[Cray T90]]* superdatoros lietotie.

Standarts nosaka vairākus cieši saistītus formātus, kas atšķiras detaļās. Divi populārākie no tiem ir:
* Vienkārša precizitāte (), ko valodā C parasti reprezentē datu tipus `float` (taču tas nav garantēts). Tas ir binārs formāts, kas aizņem 32 bitus (4 baitus) un tā zīmīgajiem skaitļiem ir 24 bitu precizitāte (aptuveni 7 decimāli cipari).
* Dubultprecizitāte (), ko valodā C parasti reprezentē datu tips `double` (taču tas nav garantēts). Tas ir binārs formāts, kas aizņem 64 bitus (8 baitus) un tā zīmīgajiem skaitļiem ir 53 bitu precizitāte (aptuveni 16 decimāli cipari).

## Skatīt arī
* Bināri kodēta decimāla pierakste (BCD)
* Fiksētā komata aritmētika
* FLOPS
* Matemātiskais līdzprocesors (FPU)

## Atsauces
Flops

**Flops** jeb **FLOPS** (no  - "peldošā punkta darbības sekundē") ir datoru jaudas tipveida mērs, kas norāda, cik daudz peldošā komata aritmētikas operācijas dators var veikt vienā sekundē. Tas ir īpaši noderīgs attiecībā uz zinātniskiem aprēķiniem, kur bieži vien tiek veikts liels skaits peldošā komata operāciju.

FLOPS tiek aprēķināts pēc sekojošas formulas:

:\text{FLOPS} = \text{ligzdas} \times \frac{\text{kodoli}}{\text{ligzda}} \times \text{taktsfrekvence} \times \frac{\text{operācijas}}{\text{takts}}.

Tipisks mūsdienu mikroprocesors spēj veikt 4 peldošā komata operācijas taktī, līdz ar to vienkodola 2,5 GHz procesora teorētiskā jauda ir 10 miljardi flopu jeb 10 gigaflopi.

## Skatīt arī
* Instrukcijas sekundē

## Atsauces
Peldošā komata procesors

right|thumb|180px|''Intel 80287'' matemātiskais līdzprocesors
**Peldošā komata procesors**, **FPU** (), **matemātiskais līdzprocesors** jeb **skaitliskais līdzprocesors** () ir līdzprocesors, kas specializēts ātru operāciju ar peldošo komatu (punktu) izpildei. Tas var būt izveidots kā atsevišķa mikroshēma vai arī tas var būt apvienots vienā mikroshēmā ar mikroprocesoru, kas izpilda centrālā procesora (CPU) funkcijas. Šī līdzprocesora izmantošana ļauj ievērojami paātrināt matemātisko aprēķinu izpildi.

Mūsdienu datoros matemātiskais līdzprocesors parasti ir integrēts vienā mikroshēmā ar centrālo procesoru, taču tas bieži vien nav pieejams iegultajās sistēmās.

## Skatīt arī
* Aritmētiski loģiskais bloks (ALU)
* Funkcionālais bloks

## Atsauces
Skarbezers

**Skarbezers** (arī **Silkalēju ezers**, **Skarbais ezers**, **Skarbes ezers**, **Skrabes ezers**) ir noteces ezers Ventspils novada Ances pagasta centrālajā daļā.

Ezers atrodas starpkāpu ieplakā. Dibens - dūņains. Krasti - zemi. Ūdens krāsa - brūnūdens.

Makrofīti - grīšļi, kosas, glīvenes, lēpes, meldri, niedres, puplakši. Nokrastes slīkšņā aug apaļlapu dumbrene, tumšā pinkaine, Īrijas mērkija, jomainā rikardija, vidējā rasene, parastā purvmirte.

Ezerā dzīvo līdakas, asari, raudas, līņi un ķīši.

Ezers ietilpst dabas lieguma "Ances purvi un meži" teritorijā.

## Atsauces
Stulbezers

**Stulbezers** var būt:

* Stulbezers — ezers Ventspils novada Ances pagastā;
* Stulbezers — ezers Kuldīgas novada Ēdoles pagastā.

## Skatīt arī
* Stulbais ezers
Bināri kodēta decimāla pierakste

[250px|thumbnail|right|[Binārais pulkstenis izmanto gaismas diodes, lai parādītu binārās vērtības. Šai pulkstenī katrs gaismas diožu stabiņš parāda bināri kodētu decimālciparu no pulksteņa laika.]]
**Bināri kodēta decimāla pierakste**, **bināri kodēta decimāla notācija** jeb **BCD** () ir bināri kodēta notācija, kurā ar bināru numerāli atsevišķi kodēts katrs decimālcipars. Parasti viena decimālcipara pierakstam izmanto 4 vai 8 bitus. Piemēram, skaitlis 31110 binārajā sistēmā tiks pierakstīts kā 1 0011 01112, bet 8421-BCD (izplatītākais variants, 4 biti uz decimālciparu) pierakstā kā 0011 0001 0001BCD.

## Apraksts
Bināri kodēta decimāla pierakste izmanto apstākli, ka jebkura decimālcipara pierakstam pietiek ar četriem bitiem. Vispopulārākajā paveidā 8421-BCD decimālciparus uz binārām vērtībām konvertē pēc sekojošas tabulas:

Tā kā vairums datoru apstrādā 8 bitu baitus, iespējami divi bināri kodēta decimāla pierakstes paveidi:
* **nepakota**: katru decimālciparu kodē vienā baitā, atlikušos četrus bitus atstājot neizmantotus;
* **pakota**: vienā baitā kodē divus decimālciparus, katru savā pusbaitā.

## Skatīt arī
* Pozicionāls skaitļu pieraksts

## Atsauces
Instrukcijas sekundē

**Instrukcijas sekundē** () datoru procesoru ātrdarbības mērvienības. Praksē biežāk lieto terminus **tūkstots instrukcijas sekundē** (), **miljons instrukcijas sekundē** () un **miljards instrukcijas sekundē** ().

## Skatīt arī
* BogoMIPS
* FLOPS

## Atsauces
BogoMIPS

***BogoMIPS*** (no  — ‘neīsts’ un MIPS) ir nezinātnisks centrālā procesora ātrdarbības mērījums, ko palaišanas laikā veic *[[Linux]]* kodols. To mēdz definēt kā "cik miljonus reižu sekundē procesors var izdarīt neko". *BogoMIPS* izgudroja Līnuss Tūrvaldss, tas parādījās ar *Linux* kodola versiju 0.99.11. Tas noderēja atkļūdošanā, piemēram, lai noteiktu, vai datorā nav nospiesta turbo poga. Mērījumu var izmantot, lai salīdzinātu līdzīgas arhitektūras un paaudzes procesorus, mērījumu ietekmē procesora taktsfrekvence un kešatmiņa. Tas nav izmantojams, lai objektīvi salīdzinātu ļoti atšķirīgus procesorus.

## Skatīt arī
* NOP

## Atsauces
Sātikvalks

**Sātikvalks** ir Lonastes kreisā krasta pieteka Ventspils novadā.

Izteka uz dienvidiem no Kārlmuižas. Tek ziemeļu virzienā, paralēli valsts autoceļam V1342 (Lonaste–Kārļamuiža). Ietek Lonastes upē pie Lonastes ciema.

Augštecē upi šķērso valsts autoceļš V1318 (Virpe–Pāce), tās krastos atrodas Lonaste.

## Atsauces
Līdzprocesors

**Līdzprocesors** (), arī **koprocesors** jeb **blakusprocesors** ir specializēts procesors, kas papildina centrālā procesora funkcionālās iespējas. Līdzprocesori parasti paplašina komandu kopu, ko var izmantot programmētājs, kā arī nodrošina ātru dažādu matemātisko aprēķinu veikšanu.

## Skatīt arī
* Grafikas līdzprocesors (GPU)
* Peldošā punkta procesors (FPU)

## Atsauces
Staņislavs Kons

**Staņislavs Kons** (; 1895 — 1940) bija ebreju izcelsmes Polijas meistars šahā.

## Biogrāfija
Bijis viens no Polijas spēcīgākajiem šahistiem laika posmā starp Pirmo un Otro pasaules karu. 1924. gadā Parīzē pārstāvējis Poliju pirmajā neoficiālajā Pasaules šaha olimpiādē. 1925. gadā uzvarējis Varšavas pilsētas šaha čempionātā. 1926. gadā dalījis 3. vietu pirmajā Polijas šaha čempionātā (uzvarēja Davids Pšepjurka). 1927. gadā dalījis 5.-7. vietu Polijas šaha čempionātā Lodzā un 1.-2. vietu Varšavas pilsētas šaha čempionātā. 1929. gadā Varšavas komandas sastāvā uzvarējis pirmajā Polijas komandu čempionātā šahā.

Pēc profesijas bijis ārsts. Nacistu okupācijas laikā Konu arestēja Gestapo. 1940. gada janvārī nošauts Palmiru ciemā Čosnovas gminā (tagad Novi Dvoras apriņķis Mazovijā).

## Atsauces

## Ārējās saites
*  šahista profils vietnē chessgames.com
*  šahista profils vietnē 365chess.com
*  šahista profils vietnē olimpbase.org (neoficiālās Pasaules šaha olimpiādes)
Enriko Gasparoto

**Enriko Gasparoto** (; dzimis ) ir bijušais Šveices šosejas riteņbraucējs. Dzimis Sačilā, Gasparoto par profesionāli kļuva 2005. gadā **' komandā, kurā aizvadīja trīs sezonas.

[[2007. gada Giro d'Italia]] Gasparoto kā pirmais no komandas šķērsoja finišu 1. posma [[komandu brauciens ar atsevišķu startu|komandu braucienā]] un nākamajā dienā valkāja līdera rokā krekliņu.

Savu pirmo uzvaru klasikās Gasparoto guva 2012. gada ''[[Amstel Gold Race]]''; viņš uzvarēja sacensībās ar finišu pret kalnu, 90 metrus pirms finiša noķerot [[Oskars Freire|Oskaru Freiri]] un pārspējot [[Jelle Vanenderts|Jelli Vanendertu]] un [[Peters Sagans|Peteru Saganu]] sprinta finišā. 2016. gadā viņš vēlreiz uzvarēja šajā sacensībās.

Lielāko karjeras daļu pārstāvējis [[Itālija|Itāliju]], bet 37 gadu vecumā pieņēma piedāvājumu pārstāvēt [[Šveice|Šveici]].

2020. gada beigās noslēdza karjeru. 2021. gada beigās pievienojās **' komandai kā sporta direktors. 2025. gada novembrī atgriezās savā bijušajā komandā ** kā sporta direktors.

## Atsauces

## Ārējās saites
Davids Pšepjurka

**Davids Pšepjurka** (; , Varšava — 1940) bija ebreju izcelsmes Polijas meistars šahā.

## Biogrāfija
Piedzimis turīga uzņēmēja ģimenē. Kopš bērnības aizrāvies ar šahu un matemātiku, uzrādot abās jomās lieliskus rezultātus. No 1903. līdz 1905. gadam studējis matemātiku Varšavas Universitātē. No 1905. līdz 1914. gadam dzīvojis Vācijā, kur turpinājis studijas Getingenes un Minhenes universitātēs. 1904. gadā turnīrā Koburgā (Vācija) ieguvis šaha meistara nosaukumu. Pirmā pasaules kara laikā dzīvojis Šveicē.

Pēc Pirmā pasaules kara kļuvis par vienu no spēcīgākajiem Polijas šahistiem. 1926. gadā uzvarējis pirmajā Polijas šaha čempionātā. 1928. gadā bijis otrais Pasaules amatieru šaha čempionātā aiz uzvarētāja Makša Eives, bet apsteidzot Hermani Matisonu.  1930. gadā Hamburgā Polijas komandas sastāvā uzvarējis Pasaules šaha olimpiādē, bet 1931. gada olimpiādē komandas sastāvā kļuvis par olimpiādes vicečempionu.

1895. gadā publicējis savu pirmo šaha uzdevumu - divvilci. Vēlākajos gados publicējis vairāk nekā 200 šaha uzdevumus un etīdes, kuri izdoti atsevišķās grāmatās (1911, 1932).

Vēlākajos gados vairāk pievērsies Polijas šaha dzīves organizācijai. No 1926. līdz 1933. gadam bijis šaha laikraksta *Świat szachowy* galvenais redaktors. Šajā laikā bijis arī Polijas šaha federācijas viceprezidents. Daudz pūļu un līdzekļu ieguldījis 1935. gada šaha olimpiādē, kas noritēja Varšavā. Savā villā ierīkojis Varšavas šaha klubu un populāru šaha kafejnīcu.

Nacistu okupācijas laikā arestēts un 1940. gada aprīlī nošauts Palmiru ciemā Čosnovas gminā (tagad Novi Dvoras apriņķis Mazovijā).

Pēc nāves ievēlēts par FIDE goda biedru. Pēc Otrā pasaules kara Polijā notikuši trīs Pšepjurkas atceres turnīri (1950, 1957, 1983).

## Atsauces

## Ārējās saites
*  šahista profils vietnē chessgames.com
*  šahista profils vietnē 365chess.com
*  šahista profils vietnē olimpbase.org (Pasaules šaha olimpiādes)
*  šahista kompozīcijas vietnē "Chess Problem Database Server"
Kons

**Kons** var būt:
* Alfrēds Kons (*Alfred A. Cohn*; 1880—1951) — amerikāņu rakstnieks;
* Satoši Kons (今 敏; 1963―2010) ― japāņu animators, režisors, scenārists un mangas mākslinieks;
* Staņislavs Kons (*Stanisław Kohn*; 1895—1940) — poļu šahists;
* Vilhelms Kons (*Wilhelm Cohn*; 1859—1913) — vācu šahists.

## Skatīt arī
* Kouns
Kalvenes stacija

**Kalvenes stacija** ir ciems Dienvidkurzemes novada Kalvenes pagastā. Izvietojies pagasta centrālajā daļā 4 km no pagasta centra Kalvenes, 45 km no novada centra Grobiņas un 174 km no Rīgas.

Apdzīvotā vieta atrodas pie autoceļa P115, Tebras upes krastā. Ciems veidojies pie dzelzceļa līnijas Jelgava—Liepāja stacijas Kalvene.

## Iedzīvotāju skaita izmaiņas
Esošajās robežās, pēc CSP datiem.

## Atsauces
Teļvalks

**Teļvalks** ir Stendes kreisā krasta pieteka Ventspils novadā.

Izteka - Ances pagasta dienvidos. Tek ziemeļu virzienā. Ietek Stendē augšpus Virpes.

Upi šķērso valsts autoceļš V1317 (Pāpe–Virpe), tās krastos nav lielāku apdzīvoto vietu.

## Atsauces
Rudbāržu stacija

**Rudbāržu stacija** ir ciems Dienvidkurzemes novada Kalvenes pagastā. Izvietojies pagasta ziemeļaustrumu daļā 10 km no pagasta centra Kalvenes, 49,5 km no novada centra Grobiņas un 163 km no Rīgas.

Apdzīvotā vieta izvietojusies uz ziemeļiem no autoceļa V1275, Garūdenes upes krastā. Ciems veidojies pie dzelzceļa līnijas Jelgava—Liepāja stacijas Rudbārži.

## Atsauces
Stulbezers (Ances pagasts)

**Stulbezers ** (arī **Stulbais ezers**) ir aizaudzis noteces ezers Ventspils novada Ances pagasta rietumu daļā. Notece caur grāvi uz Rindas upi.

## Atsauces
Pilsētu meži

**Pilsētas mežs** ir mežs vai koku grupa, kas aug urbanizētās teritorijās vai to apkārtnē. Pilsētu meži ļauj cilvēkiem, kas dzīvo pilsētās, izzināt dabu un būt tai tuvāk, pilsētu mežos cilvēki pastaigājas, atpūšas kopā ar ģimenēm, sporto utt. Pilsētu meži pilda sociālās un rekreācijas funkcijas, kā arī no tiem pilsētām ir virkne ekoloģisko, klimatisko un estētisko ieguvumu.

Mūsdienu pilsēta attīstās ekopilsētas (*eco-polis*) virzienā, kur dabiskā, ekonomiskā un sociālā vide ir cieši savstarpēji saistītas. Ekopilsētas modeļa pamatprincipi: pilsēta jāapsaimnieko ekonomiski atbildīgi, lai neradītu zaudējumus nākamo paaudžu labklājībai, kā arī saglabājot bioloģisko, ainavisko un rekreācijas iespēju daudzveidību, neaizmirstot to, ka mežam ir jābūt brīvi pieejamam jebkuram ieinteresētam lietotājam.

## Pilsētas mežu sociālā funkcija
Pilsētu meži ietekmē cilvēku ikdienu un dzīvesveidu. Pilsētu mežos cilvēks var apmierināt savas rekreācijas vajadzības — var iet pastaigās, braukt ar riteni, slēpot, doties piknikos, ogot, sēņot utt. Cilvēki novērtē iespēju atpūsties pie dabas, paliekot pilsētas ietvaros. Pilsētas iedzīvotājs dabisku apvidu var atrast pilsētas mežā, jo tam ir liela *sociālā ietilpība* uz hektāru **—** ja mežā vienlaikus ir daudzi cilvēki, nerodas pūļa sajūta, un cilvēks par pavadīt laiku pats ar sevi.
Sociālās un ekoloģiskās funkcijas pilsētas mežos ir sarežģītas, jo no vienas puses dabiskas vides novērtēšana var palielināt atbalstu ekoloģiskiem mērķiem, taču no otras puses, palielināta rekreācijas iespēju izmantošana var apdraudēt augus, dzīvniekus un pat trauslas ekosistēmas.
No rekreācijas viedokļa, cilvēkiem ir patīkamāk atrasties dabiskos mežos, kuros ir dažāda vecuma koki un daudzveidīgs sugu sastāvs. Dabiskie meži veido daudzveidīgas ainavas, kas palielina rekreācijas vērtību mežā.

## Klimatiskās un ekoloģiskās funkcijas
Pilsētas mežs ir ļoti nozīmīgs, lai uzlabotu vides apstākļus un saglabātu bioloģisko daudzveidību pilsētā. Sakarā ar industriālo revolūciju gaiss pilsētās ir bijis ļoti piesārņots. Pateicoties gaisa attīrīšanas instrumentu attīstībai ir izdevies samazināt gaisa piesārņojumu pilsētās, taču šī problēma ir vēl joprojām ir aktuāla, jo palielinās automašīnu skaits, kas piesārņo gaisu ar izplūdes gāzēm. Koki veiksmīgi samazina sēra dioksīda un slāpekļa koncentrāciju gaisā, kā arī īpaši labi filtrē putekļus. Koki ir arī visefektīvākais veids kā samazināt pārkaršanu pilsētvidē.

## Estētiskās priekšrocības
Pilsētu meži dod pilsētai zaļāku un dabiskāku izskatu, tādējādi uzlabojot ainavu pilsētā. Pilsētas mežu estētika izpaužas tādā veidā, ka pilsētu iedzīvotāji redz dažādas krāsas, struktūras, formas un biezuma meža veģetāciju. Mežs „lauž” lielus, vienmērīgus ainavas laukumus, kā arī nodrošina priekšplānu un fonu ainavai. Mežaudze ne vienmēr izskatās vienāda. Tās izskats mainās atkarībā no laikapstākļiem, diennakts stundas un gadalaika.

## Atsauces
Vadims Miščuks

**Vadims Miščuks** (dzimis ) ir Latvijas hokejists, vārtsargs. Pašlaik (2018) Miščuks spēlē Norvēģijas 1. divīzijas klubā Furuset Ishockey sastāvā.

## Spēlētāja karjera
Profesionāļa karjeru Miščuks sāka 2009.—10. gada sezonā Latvijas hokeja līgas vienībā HK Liepājas Metalurgs, tās sastāvā aizvadot četras spēles. Kluba sistēmā Miščuks turpināja spēlēt līdz 2013. gadam, kad komanda tika izformēta. No 2013. līdz 2015. gadam spēlēja MHL B līgas klubos Kišinevas "Platina" un Viļņas "Žalgiris", taču tad pievienojās Latvijas čempionāta komandai HK Liepāja. Tās rindās nākamajā sezonā kļuva par Latvijas čempionu un ieguva līgas labākā vārtsarga titulu.

## Ārējās saites
Aizsaules iela (Rīga)

**Aizsaules iela** Rīgā atrodas Ziemeļu rajonā, Mežaparka apkaimē. Tā ved no Gaujas ielas līdz Pirmajiem meža kapiem. No 19. un 20. gadsimta mijas Rīgas ielu sarakstā kā daļa no Milgrāvja ceļa, bet no 1913. gada kā ceļš uz kapiem, kurš posmā aiz Varoņu ielas turpinājās līdz Inčukalna ielai ar vārtiem norobežota kapu ceļa veidā. Ielas kopējais garums ir 618 metri.

## Nosaukumi
1913. gada 9. novembrī Meža kapu komisija lūdza pilsētas valdi nosaukt ielu, kas ved uz Meža kapiem, par Meža kapu ceļu un to apgaismot. 1913. gada 30. novembrī pilsētas valdes nolēma nosaukt ielu, kas ved no Valtera fon Pletenberga ielas (tagadējā Gaujas iela) līdz Meža kapiem par Kapsētas prospektu un apgaismot ar lākturiem. 1932. gada 2. maijā iela nosaukta par Aizsaules ielu. Nacionālsociālistiskās Vācijas okupācijas laikā tai bija vācisks nosaukums *Ewigkeitsstr.* PSRS okupācijas periodā 1950. gada 7. jūnijā tā pārdēvēta par **Bērzu aleju**, 1990. gada 20. aprīlī ar Rīgas pilsētas Tautas deputātu padomes lēmumu Nr. 1/19 Andra Teikmaņa vadībā ielai atjaunots vēsturiskais nosaukums.

## Objekti
Gaujas un Aizsaules ielas stūrī atrodas 1939. gadā celtais lielais kiosks. Agrāk te bija smilšains laukums, ko apkārtnes bērni izmantoja sporta spēlēm. Ielā atrodas arī apbedīšanas pakalpojumu firma un Rīgas kapsētu pārvalde, kā arī Rīgas pilsētas dzimtsarakstu nodaļas miršanas reģistrācijas sektors.
 
## Raiņa kapi
Raiņa kapi atklāti un nosaukti Raiņa vārdā 1929. gada 15. aprīlī, kad tur apbedīts dzejnieks Rainis jeb īstajā vārdā Jānis Pliekšāns. Pie Raiņa kapa 1935. gadā uzcelts sarkana granīta piemineklis, kura autors ir tēlnieks Kārlis Zemdega. Raiņa kapu ieejas vārti celti 1929. gadā pēc arhitekta A.Birznieka projekta. Kapi tautā sākotnēji saukti par "bezdievju kapiem", jo 1925. gadā tur sāka apbedīt pie draudzēm nepiederošus aizgājējus.
 
## Brāļu kapi
Rīgas Brāļu kapi atrodas starp Aizsaules un Varoņu ielām. Brāļu kapu skulpturālais ansamblis izbūvēts no 1924. gada līdz 1936. gadam.

## I Meža kapi
Zeme kapu izveidošanai Mežaparka dienvidu daļā piešķirta 1910. gada 29. decembrī. 1912. gadā tā sadalīta nomā septiņām Rīgas draudzēm. Pie Aizsaules ielas atradās Sv.Ģetrūdes draudzes, Sv.Jēkaba draudzes, kā arī Doma un Reformātu draudzes kapi. 30. gadu otrajā pusē visa šī zeme kļuva par Rīgas pilsētas īpašumu. Pēc arhitekta Georga Kūfalta ieceres kapi izveidoti kā parks ar galveno aleju, sānu alejām un līkumoties celiņiem starp tām. Meža kapu kapliča un administratīvā ēka uzcelta 1913. gadā. I Meža kapi ir izcils dārzu mākslas un memoriālās celtniecības piemineklis.

## Sabiedriskais transports

Pa pašu Aizsaules ielu sabiedriskais transports nekursē, taču nokļūt līdz tai var ar vairākiem sabiedriskajiem transportiem.
* 11. maršruta tramvajs, kas kursē Stacijas laukums—Mežaparks.
* 9. autobusu maršruts, kas kursē Abrenes iela—Mežaparks.
* 48. autobusu maršruts, kas kursē Pļavnieku kapi—Sarkandaugava.

## Skatīt arī
* Mežaparks
* Brāļu kapi

## Atsauces
Gestācijas trofoblastiskā neoplāzija

**Gestācijas trofoblastiskā neoplāzija** ir ar grūtniecību saistīto audzēju grupa. Pašlaik trofoblastiskie audzēji ir vieni no vislabāk ārstējamiem sieviešu ļaundabīgiem audzējiem. Parasti šīs patoloģijas beidzas ar grūtniecības pārtraukšanos, bet var rasties arī pēc normālas gestācijas. Šo slimību diagnosticē pēc pārmaiņām seruma β-horijgonadotropīna (β-hCG) līmenī.

Tiek izšķirtas vairākas patoloģiskās formas — daļēja vai pilnīga pūslīšmola, gestācijas horijkarcinoma un placentas puses trofoblastisks audzējs. Pūslīšmola attīstās vidēji 1 no 1000 grūtniecībām un biežāk vērojama vai nu reproduktīvā vecuma sākumā vai beigās. Sievietes parasti sūdzas par menstruāciju trūkumu un asiņošanu I trimestra laikā. Transvaginālās ultrasonoskopijas laikā redzami pūslīši un nav atrodamas augļa ķermeņa daļas. Pūslīšmolas ārstēšanas pamatmetode pēc dzemdes dobuma iztīrīšanas ir ķīmijterapija. 3—5 gadus pēc ķīmijterapijas pabeigšanas iespējama jauna grūtniecība. Saslimšana ar pūslīšmolu nenozīmē, ka nākamo grūtniecību noteikti apdraudēs atkārtota šī patoloģija.

## Atsauces
Amber Grid

thumb|right|240px|Gāzesvadu tīkls Lietuvā
***AB Amber Grid*** ir Lietuvas uzņēmums, kas nodarbojas ar dabasgāzes transportēšanu un infrastruktūras uzturēšanu. Tas ir dibināts 2013. gadā, atdaloties no *[[Lietuvos Dujos]]*. Galvenais birojs atrodas Viļņā.

*AB Amber Grid* akcijas tiek kotētas biržā *[[Nasdaq Vilnius]]* (kods *AMG1L*) un iekļautas Baltijas Otrajā sarakstā. Uzņēmuma lielākais īpašnieks ir Lietuvas valstij piederošs uzņēmums *UAB EPSO-G* (96,58 %). Mazajiem akcionāriem pieder 3,42 % akciju.

## Vēsture
thumb|right|200px|Logotips līdz 2021. gadam
2009. gadā Eiropas Savienība pieņēma enerģētikas tirgus atvēršanas direktīvu "Trešā enerģijas pakete", lai elektrības un dabasgāzes ražošanas un pārdošanas operācijas nodalītu no to transportēšanas tīkliem. Lai izpildītu šo paketi, Lietuvas dabasgāzes uzņēmuma *[[Lietuvos Dujos|AB Lietuvos Dujos]]* akcionāru pilnsapulce atbalstīja dabasgāzes cauruļvadu uzturēšanu atdalīt atsevišķā uzņēmumā *Amber Grid*. Tas tika dibināts 2013. gada 11. jūnijā. Uzņēmums darbību sāka 1. augustā, kad stājās spēkā dabasgāzes transportēšanas termiņa licence. 1. augustā *Amber Grid* akcijas sāktas kotēt biržā Viļņas fondu biržā. Sākotnēji *Amber Grid* lielākie akcionāri bija: *[[E.ON|E.ON Ruhrgas International GMbH]]* (38,9 %, *[[Gazprom|OAO Gazprom]]* (37,1 %) un Lietuvas Enerģētikas ministrija (17,7 %).

2014. gada 21. februārī valstij piederošie 17,7 % *Amber Grid* akciju tika nodoti valsts uzņēmumam *UAB EPSO-G*. 21. maijā *EPSO-G* no *E.ON Ruhrgas International* nopirka 38,9 % kapitāldaļu. Iegūstot 56,6 %, *Amber Grid* izteica akciju izpirkšanas piedāvājumu. 19. jūnijā *Gazprom* pārdeva 37,1 % akciju. Akciju izpirkšanas piedāvājuma rezultātā *UAB EPSO-G* ieguva 96,58 % *Amber Grid* kapitāldaļu.

2015. gada 10. aprīlī uzņēmumam tika izsniegta dabasgāzes pārvades beztermiņa licence.
2018. gada 11. maijā *Amber Grid* un Polijas pārvades sistēmu operators *[[Gaz-System]]* noslēdza līgumu par Polijas — Lietuvas gāzes starpsavienojuma projekta pārrobežu izmaksu segšanu. Lielu ieguldījumu projekta finansēšanā sniedza Eiropas Savienība; daļu no projekta investīcijām Polijas pusē finansēja Lietuva, Latvija un Igaunija.

Pēc Krievijas iebrukuma Ukrainā Lietuvas prezidents Gitans Nausēda 2022. gada aprīlī paziņoja, ka *Amber Grid* un Lietuva vispār pilnībā pārtraukusi Krievijas gāzes iepirkšanu, un pārvades sistēma kopš aprīļa sākuma darbojas bez Krievijas gāzes importa, kā arī nākotnē nav nodoma saņemt Krievijas gāzi caur Minskas — Kaļiņingradas starpsavienojumu.

2022. gada 1. maijā darbu sāka Polijas — Lietuvas gāzes starpsavienojums; to oficiāli atklāja 5. maijā. Šis starpsavienojums, kas nodrošina gāzes plūsmu abos virzienos, ļauj Baltijas valstīm un Somijai saņemt gāzi no Eiropas Savienības gāzes tirgus.

## Atsauces

## Ārējās saites
* ''Amber Grid'' vietne
Trumpe (Stendes pieteka)

**Trumpe** (arī **Mazupe**, augštecē **Egļvalks**) ir Stendes labā krasta pieteka Ventspils novadā.

Izteka - Ances pagasta austrumos. Tek ziemeļu virzienā, pie Puterezera strauji maina virzienu un tek rietumu-dienvidrietumu virzienā. Ietek Stendes upē lejpus Ierciema.

Upi nešķērso valsts autoceļi, tās krastos neatrodas lielākas apdzīvotas vietas.

## Atsauces
Vecbelzējvalks

**Vecbelzējvalks** ir Raķupes kreisā krasta pieteka Ventspils novadā.

Izteka - uz dienvidaustrumiem no Kārlmuižas. Tek ziemeļaustrumu virzienā. Ietek Raķupē augšpus Lonastes ciema.

Upi nešķērso valsts autoceļi, tās krastos neatrodas lielākas apdzīvotās vietas.

## Atsauces
Vedalvalks

**Vedalvalks** ir Ostupes kreisā krasta pieteka Ventspils novadā.

Izteka Ances pagasta austrumos. Tek rietumu virzienā. Ietek Ostupē.

Upi nešķērso valsts autoceļi, tās krastos neatrodas lielākas apdzīvotās vietas.

## Atsauces
Talasēmija

**Talasēmija** ir ģenētiski noteikti globīna ķēžu sintēzes traucējumi. Talasēmijas sindromi apvieno vairākas slimības, jo ir iespējami vairāku veidu globīna ķēžu sintēzes traucējumi.  Visu talasēmiju gadījumā mainīta globīna  sintēze, kas rada bojātus eritrocītus — šie eritrocīti iet bojā kaulu smadzenēs, izraisot dažādas pakāpes hemolīzi. Talasēmijai ir divi tipi — alfa un bēta. Alfa talasēmija — ja gēnos ir līdz četrām mutācijām. Tā sastopama Āfrikā un Āzijā. Bēta talasēmiju var izraisīt līdz 200 gēnu mutācijas, to sastop daudz biežāk nekā alfa talasēmiju un tā vairāk raksturīga Vidējiem Austrumiem, Āzijai, Āfrikai. Ja ir vidēji smaga vai smaga anēmija eritrocītu lizēšanās dēļ, jālemj par eritrocītu masas pārliešanu.

## Atsauces
Vēju iela (Jūrmala)

**Vēju iela** ir iela Jūrmalā, Vaivaru apkaimē. Vēju iela sākas pie Vaivaru pludmales un beidzas krustojumā ar Asaru prospektu. Kopējais ielas garums ir 450 metri, tā ir klāta ar asfalta segumu. Vēju ielā satiksmes kustība norit vienā joslā un ielai ir vienvirziena posms no Asaru prospekta līdz Kāpu ielai. Blakus Vēju ielai atrodas Nacionālais Rehabilitācijas Centrs „Vaivari“. Ielā ir savrupmāju un vasarnīcu apbūve.

## Ielu savienojumi
Vēju iela ir savienota ar šādām ielām:
* Kāpu iela
* Asaru prospekts (T veida krustojums)

## Skatīt arī
* Vaivari
Zigatezers

**Zigatezers** (arī **Zigatu ezers**, **Zigātezers**, **Žigatu ezers**, **Žīgatu ezers**, **Līgatezers**) ir ezers Ventspils novada Ances pagasta ziemeļrietumos.

Pēc Otrā pasaules kara ezers ticis pilnībā nosusināts. Ezers ietilpst dabas lieguma "Ances purvi un meži" teritorijā.

## Atsauces
Virpe

**Virpe** (arī **Vierpe**) ir ciems Ventspils novada Ances pagastā. Izvietojies pagasta dienvidu daļā 4,6 km no pagasta centra Ances, 44 km no novada centra Ventspils un 175,5 km no Rīgas.

Apdzīvotā vieta izvietojusies pie autoceļiem V1311 (Ugāle–Blāzma–Ance), V1313 (Virpe–Pope), V1317 (Pāpe–Virpe), V1318 (Virpe–Pāce) un V1340 (Virpe–Jorniņi) un pie Kalējvalka ietekas Stendē.

## Iedzīvotāju skaita izmaiņas
Esošajās robežās, pēc CSP un OSP datiem.

## Atsauces
Georgs Venceslauss fon Knobelsdorfs

**Georgs Venceslauss fon Knobelsdorfs** (, dzimis , miris ) bija prūšu arhitekts karaļa Fridriha Lielā laikā. No 1740. gada bija karaļa dārzu un parku pārzinis. Radīja darbus vēlīnā baroka laikā, izkopjot t.s. Frīdriha rokoko stilu.

Pazīstamākie darbi:

* Berlīnes Valsts opera (*Staatsoper Unter den Linden*)
* Potsdamas Pilsētas pils (*Potsdamer Stadtschloss*)
* Sansusī pils (*Sanssouci*)
* Sv. Jadvigas katedrāle Berlīnē (*St.-Hedwigs-Kathedrale*)
* Šarlotenburgas pils (*Schloss Charlottenburg*) korpuss
* Tīrgartenas parks

## Ārējās saites
Vlodzimežs Šmidts

**Vlodzimežs Šmidts** (;  Poznaņa — ) bija Polijas starptautiskais lielmeistars šahā (1973).

## Biogrāfija
Šahu iemācījies spēlēt deviņu gadu vecumā. Vienpadsmit gadu vecumā sācis trenēties Poznaņas šaha klubā *Ogniwo*. No 1957. līdz 1960. gadam četras reizes piedalījies Polijas junioru šaha čempionātā, no kurām divas reizes kļuvis par uzvarētāju, bet vienu reizi ieguvis sudraba medaļu. 1962. gadā veiksmīgi debitējis Polijas šaha čempionātā, kurā ieņēmis 3. vietu. Pēc tam daudz laika veltījis mācībām Poznaņas Tehnoloģiju universitātē. Kopš 1966. gada regulāri piedalījies Polijas šaha čempionātos, kuros 28 reizes iekļuvis turnīrā finālā, kas ir savdabīgs rekords. Polijas šaha čempionātos izcīnījis 15 medaļas; 7 zelta (1971, 1974, 1975, 1981, 1988, 1990, 1994), 2 sudraba (1977, 1980) un 6 bronzas (1962, 1967, 1968, 1970, 1976, 1978). Tāpat izcīnījis 7 zelta medaļas Polijas komandu šaha čempionātos (1973, 1974, 1975, 1976, 1977, 1979, 1981). 16 reizes ir uzvarējis Polijas ātrspēles šaha čempionātos. Izcēlies ar rūpīgu teorētisko sagatavotību un labu tehniku.

Vairākkārt pārstāvējis Polijas komandu lielākajos komandu šaha turnīros:
* Pasaules šaha olimpiādēs piedalījies 14 reizes (1962-1964, 1968-1974, 1978-1990, 1994);
* Eiropas komandu šaha čempionātos piedalījies 3 reizes (1973, 1989-1992);
* Pasaules studentu šaha čempionātos piedalījies 3 reizes (1962-1964);
* Ziemeļu šaha kausa izcīņā piedalījies 1989. gadā un komandas sastāvā izcīnījis bronzas medaļu.

Par panākumiem turnīros FIDE 1968. gadā Šmidtam piešķīrusi starptautiskā meistara (IM), bet 1973. gadā - starptautiskā lielmeistara (GM) nosaukumu. Bijis pirmais poļu izcelsmes šaha lielmeistars pēc 1950. gada nosaukuma laureātiem Akibas Rubinšteina, Savelija Tartakovera un Migela Naidorfa.

Vēlākajos gados pievērsies jauno šahistu apmācībai. 2004. gadā kļuvis par FIDE vecāko treneri. No 1999. līdz 2004. gadam un no 2009. līdz 2023. gadam bijis Polijas Šaha federācijas viceprezidents.

## Atsauces

## Ārējās saites
2016. gada NBA izslēgšanas spēles

**2016. gada [[NBA]] izslēgšanas spēles** bija turnīrs pēc 2015.—2016. gada NBA regulārās sezonas beigām. Izslēgšanas spēles sākās . Tajās piedalījās astoņas komandas no katras konferences, kas iekļuva savas konferences astoņu labāko komandu skaitā.

Abu konferenču čempioni tikās 2016. gada NBA finālsērijā.

## Kvalificēšanās izslēgšanas spēlēm

### Austrumu konference

*— = Nesasniedza*

### Rietumu konference

*— = Nesasniedza*

## Izslēgšanas spēļu rezultāti
* Komandas treknrakstā kvalificējas nākamai kārtai
* Komandas slīprakstā ir divīziju čempioni

## Atsauces

## Ārējās saites
* NBA oficiālā mājaslapa
Blendiena

**Blendiena** ir ciems Dienvidkurzemes novada Kazdangas pagastā. Izvietojies pagasta dienvidu  daļā 8 km no pagasta centra Kazdangas, 44 km no novada centra Grobiņas un 183 km no Rīgas.

Apdzīvotā vieta atrodas pie autoceļa V1200 (Tebra — Kazdanga — Cildi), Blendienas dīķa dienvidu krastā. Veidojusies ap vēsturisko Blendienas (*Blendinen*) pusmuižu.

## Atsauces
Jobsts fon Firstenbergs

**Jobsts fon Firstenbergs** () bija Livonijas ordeņa brālis 16. gadsimta otrajā pusē. 

Cēlies no Vestfālenes, Arnsbergas apkaimes. Tēvs — Filips fon Firstenbergs, māte — Elizabete. No 1560. līdz 1562. gadam darbojās Helmetas pilī. Pārgāja Polijas karaļa dienestā un no 1562. līdz 1573. gadam bija Cēsu pils kastelāns. 1562. gadā apprecējās (visticamāk ar Valtera Pletenberga meitu) un pēc 1573. gada apmetās Kurzemē.

## Avoti
* *Ritterbrüder im livländischen Zweig des Deutschen Ordens. Köln: Böhlau, 1993. Nr. 271* (240-241).
Zilupes ielu uzskaitījums

**Zilupes pilsētas ielu uzskaitījumā** iekļautas Zilupes 44 ielas.

## Ielu uzskaitījums

* Amatnieku iela
* Baznīcas iela
* Bērzu iela
* Brīvības iela
* Dārza iela
* Domes iela
* Dzelzceļa iela
* Dzelzceļnieku iela
* Istras iela
* Kalna iela
* Kangaru iela
* Klusā iela
* Latgales iela
* Lauku iela
* Lauku šķērsiela
* Lāčplēša iela
* Liepu iela
* Ludzas iela
* Mednieku iela
* Meža iela
* Mērnieku iela
* Muitas iela
* Parka iela
* Partizāņu iela
* Pārupes iela
* Peldu iela
* Pļavu iela
* Policijas iela
* Priežu iela
* Pumpuru iela
* Purvu iela
* Raiņa iela
* Robežas iela
* Saules iela
* Sila iela
* Skaistā iela
* Skolas iela
* Smilšu iela
* Sporta iela
* Stacijas iela
* Šaurā iela
* Tautas iela
* Tirgus laukums
* Upes iela

## Skatīt arī
* Zilupe

## Atsauces
Bojas

**Bojas** ir ciems Dienvidkurzemes novada Kazdangas pagastā. Izvietojies pagasta rietumu  daļā 13 km no pagasta centra Kazdangas, 44 km no novada centra Grobiņas un 182 km no Rīgas.

Apdzīvotā vieta izvietojusies pie autoceļa P115, Lažas upes krastā.

Apdzīvotā vieta veidojusies ap Boju muižu, to 1860. gadā cēlis barons fon Bērs. Pilī Otrā pasaules kara laikā atradās vācu hospitālis, pēckara gados – vietējā kolhoza noliktavas. Vēlāk muižā bija iekārtots Meža muzejs (kopš 2004. gada slēgts, ekspozīcija pārvietota uz Kazdangas pili), blakus parks ar diviem dīķiem un Eiropas baltegļu stādījumiem un kafejnīca. Pašlaik ēkā atrodas "Latvijas valsts mežu" Dienvidkurzemes reģiona klientu centrs.

## Iedzīvotāju skaita izmaiņas
Esošajās robežās, pēc CSP datiem.

## Atsauces
Makedonski Železnici

thumb|right|220px|Maķedonijas dzelzceļa tīkls
***JP Makedonski Železnici – Skopje C.O.*** (*ЈП Македонски железници-Скопје*) jeb ***Makedonski Železnici*** (***MŽ***) bija Maķedonijas dzelzceļa uzņēmums. 2007. gadā sadalīts atsevišķos transporta un infrastruktūras uzņēmumos.

*Makedonski Železnici* pārziņā bija 925 km dzelzceļa līniju ar standarta (Eiropas) sliežu ceļa platumu 1435 mm. 315 km sliežu ceļa bija elektrificēts.

## Vēsture
Pirmā dzelzceļa līnija mūsdienu Ziemeļmaķedonijas teritorijā starp Skopji un Salonikiem atklāta 1873. gadā, Osmaņu impērijas laikā.

No 1920. gadiem dzelzceļa sistēma *Jugoslovenske železnice* (*JŽ*) bija vienota visā Dienvidslāvijas teritorijā.
1945. gadā izveidots valsts dzelzceļa direktorāts Skopjē.

Pēc Dienvidslāvijas sabrukuma un Maķedonijas neatkarības iegūšanas, 1991. gadā uz *JŽ* Skopjes nodaļas bāzes izveidots uzņēmums *Македонски железници-Скопје*. 1995. gadā tas reorganizēts par publisku uzņēmumu *JP Makedonski Železnici - Skopje C.O.*.

Maķedonijai vēloties iestāties Eiropas Savienībā, bija jāizpilda direktīva *91/440*, kas paredz dzelzceļa transporta pakalpojumu atdalīšanu no ceļu infrastruktūras. 2007. gadā *Makedonski Železnici* sadalīts divos uzņēmumos:
* ***Makedonski Železnici Transport AD – Skopje*** (*Македонски железници Транспорт АД – Скопје*), kas turpmāk nodarbojās ar pasažieru un kravu pārvadājumiem;
* ***JP za železnička infrastruktura Makedonski Železnici Transport – Skopje*** (*ЈП за железничка инфраструктура Македонски железници – Скопје*), kas turpmāk veica dzelzceļa infrastruktūras attīstības un uzturēšanas darbus.

## Attēlu galerija

Attēls:Skopje Train Station from Mount Vodno.JPG|Skopjes dzelzceļa stacija
Attēls:Macedonia (5881146055).jpg|*[[Rīgas vagonbūves rūpnīca|Rīgas vagonbūves rūpnīcā]] būvētais elektrovilciens *MŽ 412*
Attēls:23.04.10_Skopje_441.107_%26_712.107_(5821492431).jpg|Elektrolokomotīve *MŽ 441* un dīzeļvilciens *MŽ 712''


## Atsauces

## Ārējās saites

* Makedonski Železnici Transport AD – Skopje
* JP za železnička infrastruktura Makedonski Železnici Transport – Skopje
Laimdotas iela (Jūrmala)

**Laimdotas iela** ir iela Jūrmalā, Vaivaru apkaimē. Laimdotas iela sākas krustojumā ar Asaru prospektu un beidzas krustojumā ar Dzelzceļa ielu. Kopējais ielas garums ir 200 metri, tā ir klāta ar grants segumu. Laimdotas ielā satiksmes kustība norit vienā joslā. Ielā ir savrupmāju un vasarnīcu apbūve.

## Ielu savienojumi
Laimdotas iela ir savienota ar šādām ielām:
* Asaru prospekts (T veida krustojums)
* Dzelzceļa iela (T veida krustojums)

## Skatīt arī
* Vaivari
Hoenneiendorfa

**Hoenneiendorfa** () ir pilsēta Vācijā, Brandenburgā, Oberhāfeles apriņķī, Berlīnes ziemeļu pievārtē.

## Vēsture
Rakstos pirmoreiz minēta 1349. gadā. Pēc Otrā pasaules kara pilsēta ietilpa VDR, bet tieši blakus atradās Rietumberlīne, kas no 1961. līdz 1990. gadam bija atdalīta ar Berlīnes mūri. No 1988. līdz 1990. gadam pie Hoenneiendorfas atradās robežpunkts, kas regulēja auto satiksmi starp Rietumberlīni un VFR.

## Atsauces

## Ārējās saites
Labrags

**Labrags** ir ciems Ventspils novada Jūrkalnes pagastā. Izvietojies pagasta dienvidrietumos 5 km no pagasta centra Jūrkalnes, 53,7 km no novada centra Ventspils un 196,5 km no Rīgas.

Apdzīvotā vieta izvietojusies pie autoceļu P111 (Ventspils (Leči)—Grobiņa) un V1186 (Labrags–Rīva–Sarkanvalks) krustojumā, Rīvas upes krastā. Apdzīvotā vieta veidojusies ap Labraga *(Labraggen)* un Pilsberģu *(Felixberg)* muižu centriem. Daļa vēsturiskā ciema dienvidrietumos ietilpst Sakas pagasta Ulmales ciema sastāvā. Pie Labraga sākas gar Rīvu vedoša dabas taka "Rīvas loki".

## Iedzīvotāju skaita izmaiņas
Esošajās robežās, pēc CSP un OSP datiem.

## Atsauces
Mazūrs

**Mazūrs** var būt:

* Normunds Mazūrs (1967) — Latvijas pašvaldību politiķis, Gulbenes novada domes priekšsēdētājs;
* Mārtiņš Mazūrs (1908—1995) — latviešu riteņbraucējs.

## Skatīt arī
* Mazurs